== Mesosfærens mineraler ==
Mesosfærens nedre grænse er skarpt defineret ud fra de seismiske bølgers hastighedsændringer. [[P-bølge]]rnes hastighed falder fra ca. 13,5 km/s til ca. 8 km/s, mens de væskeintolerante [[S-bølger]]s hastighed falder fra ca. 7 km/s til nul.<ref name=Hess>"''The Earth's Mantle''" pp 73-80 i Paul C. Hess: "''Origins of Igneous Rocks''", 1989, Harvard University Press, {{ISBN|0-674-64481-6}}</ref> Asthenosfære/mesosfære-grænsen er mindre skarp. Internt i mesosfæren er der to diskontinuiteter. I 400 km dybde (1200&nbsp;°C) omdannes [[Olivin|forsterit]] (Mg<sub>2</sub>SiO<sub>4</sub>) til γ-forsterit i [[spinel]]struktur. Den er 10 % tættere og omdannelsen foregår ved tryk fra 141 til 180 [[Tryk (fysik)|kilobar]]. I 650 km degenererer γ-forsterit til MgSiO<sub>3</sub> i [[perovskit]]struktur og MgO i [[Stensalt|halitstruktur]]. Disse er 9 % tættere. Dette er konklusioner fra laboratorieforsøg med diamant[[ambolt]]e, der var under 1000&nbsp;°C for ikke at antænde diamanterne. Olivin (herunder forsterit), [[pyroxen]] og [[Granat (mineral)|granater]] dominerer den øvre kappe, og hverken pyroxen eller granater udviser faseændringer ved forsøgene. Kappen forudsættes at være kemisk homogen.<ref name=Hess/>
Videnskab Geologi Naturvidenskab